Julija Tõmošenko

Julija Volodõmõrivna Tõmošenko (ukraina Юлія Володимирівна Тимошенко, sündinud 27. novembril 1960) on Ukraina poliitik ja ettevõtja, Ukraina peaminister 24. jaanuarist kuni 8. septembrini 2005 ja 18. detsembrist 2007 kuni 3. märtsini 2010. Oktoobris 2011 mõisteti talle peaministriks oleku ajal ametivolituste ületamise eest seitsmeaastane vanglakaristus. Tõmošenko toetajad ja mitmete lääneriikide juhid pidasid kohtuasja poliitiliseks arveteõienduseks. Tõmošenko vabanes vanglast 2014. aasta 22. veebruaril.Ukrainian MPs vote to oust President Yanukovych BBCFormer Ukraine Prime Minister Yulia Tymoshenko is freed from prison The IndependentFormer Ukrainian Prime Minister Yulia Tymoshenko released Deutsche Welle

14. jaanuaril 2026 sai Julja Tõmošenko Ukraina Rahvuslikult Korruptsioonivastaselt Büroolt süüdistuse parlamendiliikmete häälteostmisega seotud altkäemaksus.

Tõmošenko on pikka aega juhtinud parteid Üleukrainaline Ühendus Isamaa (Всеукраїнське об’єднання Батьківщина) ning parteiblokki (Julija Tõmošenko Blokk).

 Elulugu 
Enne poliitikasse asumist oli Tõmošenko edukas ettevõtja, kes kogus varanduse Nõukogude Liidu lagunemise järel erastatud gaasitööstuses.

1996. aastal valiti ta Kirovogradi oblastist Ülemraadasse. Ta kogus oma valimisringkonnas üle 90 protsendi häältest.

2004. aastal juhtis Tõmošenko koos Viktor Juštšenkoga Oranži revolutsiooni.

2005. aastal pidas peaministriametit.

21. juunil 2006 lõppenud koalitsiooniläbirääkimistel jõuti samuti kokkuleppele, et Tõmošenkost saab Ukraina peaminister, kuid tookord ei kogunud ta parlamendis piisavalt hääli.

2007. aasta parlamendivalimistel saavutas Tõmošenko Blokk teise tulemuse Regioonide Partei järel. Pärast pikaleveninud koalitsioonikõnelusi ja ühte ebaõnnestunud hääletusvooru valis Ülemraada 18. detsembril 2007 226 parlamendiliikme toetusel Tõmošenko uuesti Ukraina valitsusjuhiks. 3. märtsil 2010 kaotas Julija Tõmošenko häältega 243:10 umbusaldushääletuse Ülemraadas.

2010. aasta presidendivalimistel saavutas ta esimeses voorus teise koha ja pääses teise vooru, kuid kaotas teises voorus Viktor Janukovõtšile.

Pärast kaotust presidendivalimistel algatati Tõmošenko vastu mitu kriminaalasja. Teda süüdistati ametivõimu kuritarvitamises Venemaaga gaasilepingute sõlmimisel ning riigi süsinikukvootide müügist teenitud 425 miljoni dollari väärtarvitamises. Tõmošenko nimetas süüdistusi poliitiliseks tagakiusamiseks, lääneriigid aga valikuliseks kohtupidamises poliitiliste vastaste üle. 2011. aasta 5. augustil võeti ta kohtureeglite korduvas eiramises süüdistatuna vahi alla. 11. oktoobril 2011 mõistis Kiievi Petšerski rajooni kohus Tõmošenko süüdi ametivolituste ületamises seoses 2009. aastal Venemaaga sõlmitud maagaasilepinguga ning määras talle seitsmeaastase vanglakaristuse ja kohustas maksma 1,5 miljardit grivnat (139 miljonit eurot) Naftogazile tekitatud kahju hüvitamiseks. USA ja Euroopa Liit on Tõmošenko vangistamise hukka mõistnud, öeldes, et sellel on poliitiline tagapõhi.

Ukraina peaprokuratuur kahtlustab Tõmošenkot seotuses 1996. aasta novembris toimunud rahvasaadiku ja ärimehe Jevgen Štšerbani mõrvaga. Tõmošenkot kahtlustatakse ka palgamõrvas, Postimees, 26. november 2011

Isiklikku
Julija Tõmošenko on abielus ettevõtja Oleksandr Tõmošenkoga. Neil on tütar Jevgenija (sündinud 20. veebruaril 1980), kes on lõpetanud Londoni Majanduskooli.Evelyn Kaldoja, Lohe uus pea, Postimees: Arvamus, 27. oktoober 2012

 Kirjandus 

Temast on eesti keeles ilmunud raamat "Oranž printsess" (Olion 2007, tõlkija Andres Jaaksoo).

 Viited 

 Välislingid 

Julija Tõmošenko koduleht
 "Kaunitar" Julija Tõmošenkole avatakse ausammas Delfi, 10. veebruar 2009

Kategooria:Ukraina peaministrid
Kategooria:Sündinud 1960